Lur Errekondo

Lur Errekondo Sola (Usurbil, Gipuzkoa, 1995eko otsailaren 16a) harri-jasotzailea, telebistako aurkezlea eta eskubaloi jokalari ohia da. Eskubaloian Bera Bera taldean jokatu zuen bost urtez. Euskal Telebistan, Naufragoak, El conquistador del Caribe eta El conquistador del fin del mundo saioak aurkeztu ditu.

 Bizitza 
Xabier Mikel Errekondo eskubaloi jokalari ohi eta politikariaren alaba da. 2016/2017 denboraldian hasita ohorezko mailako Bera Bera taldean jokatu zuen, eta Donostiako talde horrekin Euskadiko Kopa eta Espainiako Superkopa irabazi zituen. Bide horretan, ordea, lesioak izan zituen, eta horien ondorioz 2021ean eskubaloia uztea erabaki zuen.

Harria jasotzen probatzeko aukera izan zuen Izetaren eskolan eta ordutik hainbat txapelketatan hartu du parte. Debuta 2022ko urtarrilaren 23an egin zuen, Emakumezkoen Harri-jasotze Txapelketan, eta Azpeitiko finalerako sailkatu zen. Ondoren, Zarauzko Bi Harri txapelketan ere aritu zen, eta hirugarren egin zuen. 2022an, Gipuzkoako harri jasotzaile txapelketa irabazi zuen.

ETB 1eko Naufragoak telesaioa aurkeztu zuen, Iñigo Vicensekin batera, 2022ko irailetik abendura, eta 2023an ETB 2n El conquistador del Caribe saioaren VI. edizioa aurkeztu zuen Julian Iantzirekin batera.

 Kirol-ibilbidea 
 Eskubaloian 
 Taldeak 
 Urteak  Taldea  Liga 2016-2021  Bera Bera  Emakumezkoen Espainiako eskubaloi ligaren ohorezko maila

 Palmaresa 
 Espainiako Superkopa: 2016/2017.
 Euskadiko Kopa: 2017.

 Herri kiroletan 
 Gipuzkoako harri-jasotze txapelketa: txapeldun 2022an.
 Binakako Euskal Pentatloi Saria: bigarren 2023an.

 Erreferentziak 

 Kanpo estekak 

 «Harria du helduleku», Berria, 2022-01-28.

Kategoria:Gipuzkoako eskubaloi jokalariak
Kategoria:Usurbildarrak
Kategoria:Gipuzkoako harri-jasotzaileak
Kategoria:Bera Bera eskubaloiko jokalariak